open-index/open-wikipedia-markdown huggingface dataset:
ביי ביי בירדי

**ביי ביי בירדי** (באנגלית: **Bye Bye Birdie**) הוא סרט מוזיקלי אמריקאי משנת 1963 בבימויו של ג'ורג' סידני, עם אן-מרגרט, דיק ואן דייק וג'נט לי בתפקידים הראשיים.

התסריט מבוסס על המחזמר "ביי ביי בירדי" שהועלה בברודוויי ב-1960 מאת מייקל סטיוארט עם מוזיקה של צ'ארלס סטראוס למילים של לי אדמס.

העלילה היא על אליל נוער שעומד להתגייס והשפעתו על הנוער. ההשראה היא מהתגייסותו של אלביס פרסלי. הוצע לפרסלי לככב בסרט אבל אמרגנו, קולונל פארקר סירב שאלביס ישתתף בסרט שהוא פרודיה עליו.

זו הייתה הופעתו הראשונה של דיק ואן דייק בקולנוע. במחזמר, עליו מבוסס הסרט,  שיחק ואן דייק באותו תפקיד.

אד סאליבן מופיע בסרט בתפקיד עצמו.

## תקציר העלילה
קונרד בירדי (ג'סי פירסון) -  אליל נוער וכוכב רוק אנד רול - מודיע שהוא מתגייס לצבא ארצות הברית. אלברט פיטרסון (דיק ואן דייק) הוא דוקטור לכימיה, המפנה את מרצו לכתיבת שירים. הוא כתב לבירדי שיר - "נשיקה אחרונה אחת" - ומאוכזב לגלות שבירדי לא ישיר אותו כיוון שהוא מתגייס. רוזי דילון (ג'נט לי) היא מזכירתו של אלברט וארוסתו. היא רוצה לעזור לו אך אלברט נתון לשליטתה המוחלטת של אמו השתלטנית מיי פיטרסון (מורין סטייפלטון), שרואה ברוזי מתחרה על נפשו של אלברט, בנה, ואינה מתכוונת לוותר. 

רוזי נפגשת עם אד סאליבן (בתפקיד עצמו) ומשכנעת אותו להפיק תוכנית פרידה מבירדי בתוכנית, שתשודר מקולומבוס. בתור גימיק, בירדי ינשק נשיקת פרידה לנערה אחת בת מזל, שתיבחר באופן אקראי. 
התכנית יוצאת לפועל והנערה שנבחרה היא אלמונית בשם קים מקפי (אן-מרגרט). השמועה על האירוע מתפשטת במהירות. הנערות צועדות ושרות:"אנו אוהבות אותך, בירדי". לעומת זאת, הנערים, שננטשו לטובת האליל, שרים "אנו שונאים אותך, בירדי".  

לבסוף מגיע בירדי בשיירת אופנועים, לבוש במכנסיים הדוקים ומנענע בירכיו. כשהוא שר, מתעלפות כל הנערות וגם אשת ראש העיר. הארי מקפי, אביה של קים, מתנגד להשתתפות בתו בתוכנית אך רוזי ואלברט משכנעים אותו בהבטיחם, שגם הוא יופיע בתוכנית יחד עם ראש העיר, ויוכל לדבר על מפעל הדשנים שלו. אלברט מדגים למקפי תרופה שמזרזת מטבוליזם בצב, וגורמת לו "לרוץ". הארי מתרשם מאד ומחליט לחתום על שותפות עסקית עם אלברט.

הוגו, החבר של קים מתנגד לזה שהיא תתנשק עם בירדי אך לשווא.

לקראת המופע מודיעים לאלברט ורוזי שהבלט הרוסי משתתף בתוכנית ולכן לא יוותר זמן לנשיקה ולשיר שלו. אלברט מאוכזב והולך לקפה של מוד שם הוא פוגש באמו שמשחקת קנסטה עם מר מוד העומד להיות האב החורג שלו.

רוזי מצליחה להחזיר לכוס החלב של המנצח הרוסי את התרופה של אלברט. המנצח פועל בזריזות עצומה והמופע הרוסי מסתיים מהר. בירדי עולה לבמה ושר את שירו של אלברט אך לפני שהוא מנשק ללקים מתפרץ הוגו וחובט בו.

כעת אלברט ורוזי מחליטים להתחתן וכן מיי ומר מוד. קים שרה בשמחה לפרידה מבירדי "ביי ביי בירדי".

## צוות השחקנים

## פרסים
* מועמדות לפרס אוסקר למיקס הסאונד הטוב ביותר.
* מועמדות לפרס אוסקר לפסקול המקורי הטוב ביותר.
* מועמדות לפרס גלובוס הזהב לסרט הטוב ביותר - קומדיה או מוזיקלי.
* אן מרגרט הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.

## קישורים חיצוניים

* קדימון לביי ביי בירדי, באתר יוטיוב
* ביי ביי בירדי בקיצור, באתר יוטיוב
* קונרד בירדי מופיע בכיכר העיר, באתר יוטיוב
* דיק ואן דייק שר: הראי פנים צוחקות, באתר יוטיוב

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1963
קטגוריה:סרטים אמריקאיים
קטגוריה:סרטים באנגלית
קטגוריה:סרטים מוזיקליים
קטגוריה:סרטים מבוססי מחזות
קטגוריה:סרטי קולומביה
קטגוריה:סרטי נעורים אמריקאיים
קטגוריה:סרטי קומדיה רומנטית
Wheels on the Bus

**Wheels on the Bus** (בעברית: **גלגלי האוטובוס**) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.

הוידאו קליפ הרשמי של השיר הועלה לערוץ היוטיוב של מלאני מרטינז ב-10 באוקטובר 2019. נכון לאוקטובר 2020, מונה הצפיות של הקליפ עומד על למעלה מ-27 מיליון צפיות.

## רקע
השיר נכתב על ידי מלאני מרטינז, יחד עם מייקל קינן ואמילי ווארן, והופק על ידי קינן, שעבד עם מרטינז גם על יתר שירי האלבום (למעט Drama Club), וכן על השירים "Piggyback", ו-"Gingerbread Man".

בטרם פרסום שירי האלבום, עלה לערוץ היוטיוב של מרטינז קטע קצר מתוך השיר.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-44 מיליון השמעות.

## הצלחה במצעדים
עם יציאתו, נכנס השיר למצעד הסינגלים הניו זילנדי, בו הגיע למקום ה-24.

מלבד מצעדי המדינות, Wheels on the Bus נכנס לרשימת השירים המוזרמים ביותר בספוטיפיי ברחבי העולם באותו היום, כאשר הגיע למקום ה-194, ובכך הפך לשיר הרביעי הכי מצליח של מרטינז ברשימה זו, לאחר "Show & Tell", שהגיע למקום ה-158 בספטמבר 2019, "Pity Party", שהגיע למקום ה-82 במאי 2016, ו-"Play Date", שהגיע למקום ה-26 במאי 2020.

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים
* Wheels on the Bus - וידאו קליפ ביוטיוב

## הערות שוליים

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
קטגוריה:שירים על אוטובוסים
וולוו ונוס בילו

ממוזער|250px|"וולוו ונוס בילו" (בתמונה: מעצב הדגם "Gustaf Ericsson")
[ממוזער|250px|תבנית לדגם "וולוו ונוס בילו" שנבנתה על ידי אחראי עיצוב הדגם "Gustaf Ericsson" (עיצוב חיצוני בלבד, שנת [1932)]]
**וולוו ונוס בילו** (בשוודית: **Volvo Venus Bilo**) היא מכונית קונספט בתצורה של מכונית סלון מתוצרת יצרנית הרכב השוודית **[[וולוו]]** אשר הוצגה בשנת 1933

## ממאפייני "וולוו ונוס בילו"
* 4 דלתות – סלון.
* מספר נוסעים: 4.
* הדלתות האחוריות נבנו והורכבו בתצורה של "דלתות התאבדות"
* מנוע 6 צילינדרים.
* מנוע קדמי.
* מנועי בנזין.
* סוג הנעה: הנעה אחורית.
* מנוע קירור מים.
* השלדה של מכונית הקונספט "וולוו ונוס בילו" התבססה על השלדה של דגם מכונית הסלון "וולוו PV650" אשר יוצרה בין השנים 1929–1937.
* "וולוו ונוס בילו" תוכננה כדי שתהיה בעלת יכולת קיבולת מטען גדולה. תשע מזוודות שתוכננו במיוחד יכלו להתאים לחללים מאחור ולתאים בפגוש הימני הקדמי (הפגוש השמאלי הכיל צמיג רזרבי וכלים). צמיג רזרבי שני מאחור שימש כפגוש.
* דגם מכונית הפאר "וולוו PV 36" שיוצרה בין השנים 1935–1938 התבסס על דגם "וולוו ונוס בילו".

## ראו גם
* וולוו
* וולוו סיטי טקסי
* וולוו PV650
* וולוו ECC
* וולוו פיליפ
* וולוו GTZ / GTZ 3000

## קישורים חיצוניים

* 

## הערות שוליים

ונוס בילו
קטגוריה:מכוניות סלון
קטגוריה:מכוניות קונספט
קטגוריה:דגמי מכוניות שהושקו ב-1933
קטגוריה:מכוניות שוודיות
תנוחת טריפוד

[ממוזער|תנוחת טריפוד יעשו בדרך כלל אנשים הסובלים מ[קוצר נשימה|מצוקה נשימתית.]]
**תנוחת טריפוד** (באנגלית: *Tripod*) היא עמידה גופנית הנמצאת בשימוש לעיתים קרובות על ידי אנשים הסובלים ממצוקה נשימתית (כגון מחלת ריאות חסימתית כרונית) או אנשים שחסר להם אוויר (כגון אדם שרץ ספרינט). בתנוחת טריפוד, האדם יושב או עומד רוכן קדימה ותומך בפלג גופו העליון עם הידיים על הברכיים או על משטח אחר. בקרב אנשי מקצוע בתחום הרפואה, מטופל המאמץ את תנוחת טריפוד נחשב לאינדיקציה לכך שהמטופל עלול להיות במצוקה נשימתית. במצב של כאבים בחזה ללא נשימה מאומצת, תנוחת החצובה עשויה להצביע על דלקת קרום הלב חריפה.

מומחים סברו כי שימוש בתנוחת טריפוד מייעל את מכניקת הנשימה על ידי ניצול שרירי הצוואר והחזה העליון כדי להכניס יותר אוויר לריאה. כשהזרועות תפוסות ברגל או בכול דבר אחר, התכווצות החזה גורמת להגבהה של הדופן הקדמית של החזה.

## קישורים חיצוניים

קטגוריה:תנוחות
קטגוריה:קצרמר רפואה
ארט שומאן

**ארט שומאן** (בהולנדית: **Aert Schouman**; 4 במרץ 1710 – 5 ביולי 1792) היה צייר הולנדי מהמאה ה-18 מהרפובליקה ההולנדית.

## ביוגרפיה
שומאן נולד בדורדרכט. כשהיה בן 15 שימש כשוליה לאמן מדורדורכט אדריאן ואן דר בורג, יחד עם קורנליס גרינווד, בנו של מורו לצריבת זכוכית, פרנס גרינווד. שומאן היה יוצא דופן בקרב הציירים בכך שניהל יומן מפורט על חייו המקצועיים בין ה-16 באוקטובר 1733 ל-16 בנובמבר 1753. הוא לקח על עצמו את תלמיד הראשון שלו לציור בשנת 1733 והמשיך ללמד במשך כל חייו. משנת 1742 ועד 1792 הוא היה ראש גילדת לוקאס הקדוש בסנט לוק, ובשנת 1751 הפך למנהל בית הספר לציור בהאג. בשנת 1736 הוא ייסד את "אחוות הקונפרי" בהאג, אחווה שחבריה חובבי אמנות מדורדרכט וסביבותיה, שהיה ראשו בשנים 1752–1762.

שומאן היה אמן חשוב בזיילנד בין 1735 ל־1785. באותה תקופה הוא חי ועבד בדורדרכט, בהאג ובמידלבורך ולימד תלמידים בדורדרכט ובהאג. הוא היה צייר הולנדי פורה ורב-תכליתי, חרט זכוכית, דפוס, אספן וסוחר, שצייר טבע דומם, נושאים תנ"כיים ומיתולוגיים, ז'אנר, יצירות היסטוריות וטופוגרפיות, דיוקנאות, רישומים, תחריטים ומצוטינט. הוא עיצב שטיחי קיר, צייר שטיחי קיר וחפצים מעוטרים כמו ארגזי טבק ואפילו חלונות זכוכית.

בין תלמידיו היו דירק קויפרס, פיטר וילם ואן מגן, ניקולאס מויס, יאן ואן יוריס פונס, מרטינוס שומאן (הנכד שלו), יאן וילם סנוק, רוטגר מואנס טאטס, ווטר אויטרלימיג, וילהלם וינסנטיוס, יעקובוס וונק, ודניאל וריגד.

הוא נפטר בהאג, בן 82.

הציור שלו בו מופיע קורנליוס ואן ליל, אספן האמנות של דורדרכט, מבקש למביע את היחסים בין האמן לפטרון. 
ממוזער|ימין|דיוקנו של קורלניוס ואן ליל (יושב), בציור מופיעים שומאן ונכדו מרטינוס שומאן

## קישורים חיצוניים

## הערות שוליים

קטגוריה:ציירים הולנדים
קטגוריה:הולנדים שנולדו במאה ה-18
קטגוריה:ילידי 1710
קטגוריה:נפטרים ב-1792
טקס פרסי לורנס אוליבייה 2010

**טקס הענקת [[פרס אוליבייה|פרסי לורנס אוליבייה]] לשנת 2010** נערך בלונדון על ידי האיגוד של תיאטרון לונדון, כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 7: "אביב מתעורר"
* 6: "אנרון", *Jerusalem*
* 5: "מוזיקת לילה זעירה"
* 4: "מראה מעל הגשר", "הלו, דולי!", "הנזירות בלוז"
* 3: "חשמלית ושמה תשוקה", "שמש בוגדנית", "אוליבר!", "פריסילה, מלכת המדבר", *Red*, "שונא הבריות", "שלושה ימים של גשם", "טריסטן ואיזולדה"
* 2: *Afterlight*, "חתולה על גג פח לוהט", "ההולנדי המעופף", *England People Very Nice*, "המלט", "לולו", *Morecambe*, *Peter Grimes*, *The Mountaintop*, *The Priory*

ההפקות הבאות זכו במספר פרסים:
* 4: "אביב מתעורר"
* 3: "הלו, דולי!"
* 2: "חשמלית ושמה תשוקה", *Jerusalem*, "טריסטן ואיזולדה"

## קישורים חיצוניים
* פרסי אוליבייה לשנת 2010
* פרסי אוליבייה לשנת 2010 באתר officiallondontheatre.co.uk

קטגוריה:טקסי פרס אוליבייה
קטגוריה:2010 בממלכה המאוחדת
ג'סי פירסון

**בובי וויין פירסון** (18 באוגוסט 1930 - 5 בדצמבר 1979), המכונה **ג'סי פירסון**, היה שחקן אמריקאי, זמר, במאי וסופר.

## קריירה
לאחר שהוציא שני סינגלים בחברת תקליטי דקה בהצלחה מועטה, שמע את פירסון המלחין צ'ארלס סטרוז, שהמליץ עליו לסיבוב ההופעות הלאומי של המחזמר "ביי ביי בירדי". כאשר דיק גוטייה, השחקן המקורי המגלם את קונרד בירדי, חלה. פירסון קיבל את תפקיד שהוא מקבל השראה לביצוע התפקיד מאליל הרוק אלביס פרסלי. הוא שיחק באותו תפקיד בגרסת הסרט משנת 1963, ביי ביי בירדי. לאחר מכן הופיע בקומדיה של גלן פורד *Advance to the Rear* (1964. מכיוון שלא היו לו יותר הצעות לתפקידים בקולנוע, הוא פנה לטלוויזיה והופיע בתוכניות כמו בוננזה, המופע של אנדי גריפית', הצי של מקייל והבוורלי הילבילים. בשנות השבעים היה פירסון המספר בסרט *"נורסמן"* (1978), סאגה ויקינגית בכיכובם של לי מייג'ורס וקורנל ויילד.

פירסון היה המספר באלבומים רבים, בין היתר "הים" משנת 1967, וכן *The Body Electric* ו- *The Body Electric-2*, שני תקליטורים המבוססים על שיריו של וולט וויטמן, עם מוזיקה מאת מק'קואן, שיצאו בתחילת שנות השבעים, אלבום מחווה לפזמונאי-זמר וודי גאת'רי, ושני אלבומי שירה דתית של חיימה מנדוסה נאווה : *וישו אמר ...* *ומדיטציה בתהילים*, גם הם משנת 1976.

בתחילת 1970, בסרט "The Mezcla Man", אחד הפרקים האחרונים של סדרת הטלוויזיה *בימי עמק המוות.* 

## מותו
כשאובחן פירסון כחולה סרטן, הוא עבר למונרו, לואיזיאנה, כדי להיות ליד אמו ומת שם ב -5 בדצמבר 1979, בן 49.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:תסריטאי טלוויזיה אמריקאים
קטגוריה:אמריקאים שנולדו ב-1930
קטגוריה:אמריקאים שנפטרו ב-1979
שובה של יהודית לבתוליה (בוטיצ'לי)

**שובה של יהודית לבתוליה** (באיטלקית: **Ritorno di Giuditta a Betulia**) הוא ציור טמפרה על לוח עץ, מעשה ידי הצייר סנדרו בוטיצ'לי משנת 1472 לערך. היצירה מוצגת בגלריית אופיצי בפירנצה.

## היסטוריה ורקע
[ממוזער|[גילוי גופתו של הולופרנס (בוטיצ'לי)|גילוי גופתו של הולופרנס]]
הציור מבוסס על סיפור מספר יהודית, בו יהודית, אלמנה יהודייה מהעיר בתוליה שהצילה את עם ישראל משליטה זרה על ידי עריפת ראשו של הולופרנס, שר הצבא האשורי של נבוכדנצר, לאחר שהסתננה למחנהו. לאחר עריפת הראש חזרה יהודית עם שפחתה לבתוליה (ספר יהודית פרק יג', פסוק יג').

הציור נוצר קרוב לוודאי כזוג של גילוי גופתו של הולופרנס, שני הציורים תועדו בסוף המאה ה-16 באוסף בית מדיצ'י, לשם הגיעו כמתנה שקיבלה ביאנקה קאפלו, אשתו השנייה של פרדיננדו הראשון דה מדיצ'י, הדוכס הגדול של טוסקנה. קנה המידה הקטן של הציורים מעיד על כך שהם לא נועדו להצגה קבועה על קיר. ידוע על פי תיעודים בני התקופה כי ציורים בממדים קטנים כאלו נשמרו כחפצי ערך יקרים בארונות או בנרתיקי עור, ונחשפו על ידי בעליהם באירועים מיוחדים. העדינות וההקפדה על הפרטים הקטנים, מובילה להנחה שגם הלוחות הקטנים האלו נועדו למטרה זו.

בשנת 1633 היצירה צורפה לגלריית אופיצי.

## תיאור היצירה
הציור מתאר את יהודית ושפחתה בדרכן חזרה לבתוליה. השפחה נושאת את ראשו הכרות של הולופרנס בסל מעל ראשה, ואילו יהודית מחזיקה בידה הימנית את החרב ובידה השמאלית ענף זית כסמל לשלום שאותו היא תביא לבני עמה.

הדרמה והאלימות המאפיינים את "גילוי גופתו של הולופרנס" נעלמים כאן לחלוטין, ובמקום האוהל המעיק אנו מוצאים את עצמנו במרחב פתוח ומשוחרר. עובדה אשר מודגשת על ידי הצבעים הבהירים והקומפוזיציה הברורה יותר. מרחוק מתואר האזור הכפרי המלא בעדרים.

בוטיצ'לי הצליח ליצור בציור זה איזון ייחודי בין תנועה לעמידה במקום, יהודית נראית כמי שעוצרת לרגע בדרכה קדימה כדי לפנות לעבר המתבונן, בטוחה בעצמה אם כי מעט מלנכולית, בדיוק כפי שרצתה להציג את עצמה כמנצחת.

למרות גודלם הקטן, שני הציורים של בוטיצ'לי הם יצירות מופת אמיתיות בשל מורכבות הקומפוזיציה, תשומת הלב לפרטים זעירים ובחירה נכונה של התפאורה השונה לכל סצנה.

## קישורים חיצוניים

## הערות שוליים

קטגוריה:יהודית באמנות
קטגוריה:סנדרו בוטיצ'לי
קטגוריה:ציור של תקופת הרנסאנס
קטגוריה:אוספי גלריית אופיצי
קטגוריה:ציורים מהמאה ה-15
קטגוריה:ציורי שמן
קטגוריה:ציורי טמפרה
גילוי גופתו של הולופרנס (בוטיצ'לי)

**גילוי גופתו של הולופרנס** (באיטלקית: **Scoperta del cadavere di Oloferne**) הוא ציור טמפרה על לוח עץ, מעשה ידי הצייר סנדרו בוטיצ'לי משנת 1472 לערך. היצירה מוצגת בגלריית אופיצי בפירנצה.

## היסטוריה ורקע
[ממוזער|[שובה של יהודית לבתוליה (בוטיצ'לי)|שובה של יהודית לבתוליה]]
הציור מבוסס על סיפורה של יהודית, אלמנה יהודייה מהעיר בתוליה שהצילה את עם ישראל משליטה זרה על ידי עריפת ראשו של הולופרנס, שר הצבא האשורי של נבוכדנצר, לאחר שהסתננה למחנהו, ונותרה לבדה בלילה עם הולופרנס באוהלו. למחרת עם אשמורת הבוקר, מצאו אותו חייליו באוהלו וראשו ערוף, ליבם חרד והצבא האשורי התפזר לכל עבר (ספר יהודית פרק יד', פסוק יט').
 
הציור נוצר קרוב לוודאי כזוג של שובה של יהודית לבתוליה, שני הציורים תועדו בסוף המאה ה-16 באוסף בית מדיצ'י, לשם הגיעו כמתנה שקיבלה ביאנקה קאפלו, אשתו השנייה של פרדיננדו הראשון דה מדיצ'י, הדוכס הגדול של טוסקנה. קנה המידה הקטן של הציורים מעיד על כך שהם לא נועדו להצגה קבועה על קיר. ידוע על פי תיעודים בני התקופה כי ציורים בממדים קטנים כאלו נשמרו כחפצי ערך יקרים בארונות או בנרתיקי עור, ונחשפו על ידי בעליהם באירועים מיוחדים. העדינות וההקפדה על הפרטים הקטנים, מובילה להנחה שגם הלוחות הקטנים האלו נועדו למטרה זו.

בשנת 1633 היצירה צורפה לגלריית אופיצי.

## תיאור היצירה
הציור מתאר את הרגע שבו חייליו של הולופרנס מצאו את גופתו באוהלו. החיילים עומדים בדאגה סביב המיטה, שעליה מונחת גופתו נטולת הראש של מפקדם הולופרנס. הם ציפו למצוא אותו בזרועותיה של יהודית, אשר בשלב זה כבר ממהרת בחזרה לביתה. יש רק תיאור קצר של הסצנה בספר יהודית, והיא עוררה בבירור את דמיונו של בוטיצ'לי. קיימת סתירה מסוימת בין שני ציוריו של בוטוצ'לי: גופו המתואר בציור זה הוא של אדם צעיר. לעומת זאת, הראש המתואר ב"שובה של יהודית לבתוליה" הוא של אדם מבוגר.

גופתו של הולופרנס, העטופה בסדינים, היא בעלת קווי מתאר אנטומיים מושלמים. האוהל העשוי בד כבד מדגיש את האווירה העגמומית, וזאת מבלי למנוע מהאור לחדור פנימה ולהשתקף על מדי השריון והאריגים העשירים. תיאור הדמויות בהיר והן מבטאות אימה, הפתעה ותמיהה. הציור ממקד את העין הן בגופתו של הולופרנס והן בדמות החייל נושא השריון אשר מרים את הסדין. מימין, שתי דמויות שלוות על סוסים, שנראה שהתגלית המקאברית אינה נוגעת להן.

למרות גודלם הקטן, שני הציורים של בוטיצ'לי הם יצירות מופת אמיתיות בשל מורכבות הקומפוזיציה, תשומת הלב לפרטים זעירים ובחירה נכונה של התפאורה השונה לכל סצנה.

## קישורים חיצוניים

## הערות שוליים

קטגוריה:יהודית באמנות
קטגוריה:סנדרו בוטיצ'לי
קטגוריה:ציור של תקופת הרנסאנס
קטגוריה:אוספי גלריית אופיצי
קטגוריה:ציורים מהמאה ה-15
קטגוריה:ציורי שמן
קטגוריה:ציורי טמפרה
אישטוואן תומאן

**אישטוון תומאן** (בהונגרית: **Thomán István**; הומונה, 4 בנובמבר 1862 – בודפשט, 22 בספטמבר 1940) היה פסנתרן ומורה למוזיקה יהודי-הונגרי. הוא היה אחד המורים המשמעותיים ביותר לפסנתר בהונגריה. אביה של הכנרית מאריה תומאן, אחיינו של הרופא יאקאב תומאן.

## קורות חיים
תומאן נולד במשפחה יהודית. אביו היה ד"ר דוד תומאן, אמו רוזה וייסברגר. הוא למד משפטים בווינה ובבודפשט ובאותה תקופה במקביל בין 1881 לבין 1885 למד גם באקדמיה למוזיקה ע"ש פרנץ ליסט היה תלמידם של המלחינים פרנץ ארקל, שאנדור ניקוליץ' ורוברט פולקמן, ואחר כך בשנתיים האחרונות של פרנץ ליסט. הוא הפך לאחד התלמידים המועדפים של ליסט, ולכן ליווה אותו במסעותיו לוויימאר ולרומא, למשל. תומאן נכח גם במותו וגם בהלווייתו של ליסט.

משנת 1888 עד לפרישתו לגמלאות הוא היה מורה של מוסדות אקדמיים למוזיקה, שם חינך כמה פסנתרנים הונגרים מצוינים (כמו בלה בארטוק, ארנסט פון דוהנאני, אימרה קירי-סאנטו), ומאוחר יותר כמורה הפרטי של המורים לעתיד של האקדמיה למוזיקה (כמו ג'רג' פרנצי ושל איבאן אנגל). הוא היה מגדולי המורים של הפסנתר בהונגריה, ממשיך מסורתו של ליסט. הוא הופיע גם בחו"ל כמוזיקאי קאמרי.

עבודתו הכתובה הפדגוגית המשמעותית ביותר, שמשמשת גם היום, היא "טכניקת הנגינה בפסנתר", שפורסמה בשנת 1906. וכן "תרגילים בסיסיים לשליטה בנגינה הווירטואוזית", עבודה בת שישה כרכים. מחקריו ומאמריו הופיעו בכתב העת "סקירת המוזיקה" ודומיהם. מותו נגרם מסרטן המעי הגס וטרשת עורקים. אשתו הייתה ולריה נוישלוס.

## תלמידיו המפורסמים

## הנצחה
ברובע 12 בבודפשט רחוב נושא את שמו.

לאסלו סינטאר ביים סדרה על חייו של פרנץ ליסט, בו הופיע דמותו של תומאן.

לרגל יום הולדתו ה-150, בשנת 2012, הוקם לכבודו פסל בהומונה.

## לקריאה נוספת
* באתר האקדמיה למוזיקה
* לקסיקון יהודי הונגרי. אד. פטר אויווארי. בודפשט: 1929

## קישורים חיצוניים

* 
* 

## הערות שוליים

קטגוריה:פרנץ ליסט
קטגוריה:מוזיקאים יהודים הונגרים
קטגוריה:נגנים יהודים הונגרים
קטגוריה:מורים למוזיקה יהודים
קטגוריה:מורים למוזיקה בהונגריה
קטגוריה:פסנתרנים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:הונגרים שנולדו ב-1862
קטגוריה:הונגרים שנפטרו ב-1940
Stoney End

**Stoney End** הוא אלבומה ה-12 של הזמרת ברברה סטרייסנד, אשר יצא בפברואר 1971. מבחינה מוזיקלית האלבום היה שינוי כיוון בקריירה של הזמרת מכיוון שהאלבום הכיל מוזיקת פופ רוק ומוזיקה קצבית בניגוד לאלבומיה הקודמים שהכילו שירי ג'אז. האלבום הופק על ידי ריצ'רד פרי אשר יעבוד בהמשך גם על אלבומים נוספים של ברברה. האלבום הגיע למקום ה-10 בארצות הברית והיה לאלבום הראשון שלה מזה 5 שנים להגיע להישג זה, ובשנת 1986, הגיע למעמד פלטינה.

האלבום כולל מספר גרסאות כיסוי של אמנים כמו לאורה נירו, רנדי ניומן וג'וני מיטשל.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומי חברת קולומביה רקורדס
ברנדן פהר

**ברנדן ג'ייקוב ג'ואל פהר** (באנגלית: **Brendan Jacob Joel Fehr**; נולד ב-29 באוקטובר 1977) הוא שחקן קולנוע וטלוויזיה קנדי. הוא ידוע בתפקיד מייקל גוארין בסדרת הטלוויזיה "רוזוול", בתפקיד דן קופר בסדרת המשטרה "" ובתפקיד ד"ר דרו אליסטר בדרמה הרפואית "משמרת לילה".

## ביוגרפיה
פהר נולד בניו וסטמינסטר, קולומביה הבריטית, לאם שעבדה כמנהלת תיקי תקון ואב שהיה יצרן יאכטות. הוא עבר לוויניפג, מניטובה בשנת 1990, ולמד בבית ספר פרטי המשתייך לזרם המנוניטי.

## קריירה
פהר דגמן עבור לוי שטראוס, קלווין קליין, אמפוריו ארמני ו-DKNY ג'ינס ותמונותיו הופיעו במגזינים רבים.

פהר החל את קריירת המשחק שלו ב-1997 כשהוא לוהק לסרט "Breaker High". פהר הופיע גם בווידאו קליפ "די בייבי" של הזמרת ונסה קרלטון.

הוא שיחק בתפקיד ראשי בסדרת הטלוויזיה "רוזוול" בין השנים 1999–2002. 

בשנת 2008 שיחק פהר בתפקיד ג'ייק סטנטון במיני סדרת הטלוויזיה "Samurai Girl", ובתפקיד חוזר בתור ג'ארד בות' בסדרת הטלוויזיה "בונז". 

בשנת 2009 שיחק בתפקיד חוזר בתור הפושע קול בסדרת הטלוויזיה "CSI מיאמי".

בשנת 2010 שיחק בסרט הטלוויזיה של ABC Family "אהבה על הקרח 4: אש וקרח". בשנת 2011 גילם איש עסקים בסרט הטלוויזיה "נשיקת חג המולד" ונווט של ספינת מלחמה אמריקאית בסרט "אקס-מן: ההתחלה". הוא גם התארח בשני פרקים של הסדרה "ניקיטה".

בשנת 2014 החל לשחק בתפקיד ד"ר דרו אליסטר, וטרינר בצבא ארצות הברית ומנתח בבית חולים בסן אנטוניו, בדרמה של NBC "משמרת לילה". הסדרה שודרה במשך ארבע עונות והסתיימה בשנת 2017.

## חיים אישיים
פהר ניהל מערכת יחסים ואף היה מאורס לתקופה קצרה לשחקנית האמריקאית מאג׳נדרה דלפינו בין השנים 2001–2003.

ביולי 2006 נישא לג'ניפר רולי, ולזוג שלוש בנות, שנולדו בשנים 2008, 2011 ו-2013. פהר ומשפחתו מתגוררים לחלופין בלוס אנג'לס שבקליפורניה ואלבקרקי שבניו מקסיקו.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:דוגמנים קנדים
קטגוריה:שחקני קולנוע וטלוויזיה קנדים
קטגוריה:קנדים שנולדו ב-1977
יהודית מבתוליה (סרט, 1914)

ממוזער|thumbtime=2|upright=1.5| יהודית מבתוליה
[ממוזער|[בלאנש סוויט, בתפקיד יהודית]]
**יהודית מבתוליה** (באנגלית: **Judith of Bethulia**) הוא סרט אילם אמריקאי משנת 1914 בבימויו של ד. וו. גריפית' ובכיכובם של בלאנש סוויט והנרי וולת'אל. הסרט מבוסס על מחזה באותו שם שנכתב בידי תומאס ביילי אולדריץ'. זהו הסרט הראשון באורך מלא שנעשה על ידי חברת ההפקה ביוגרף . לסרט זה מעמד מיוחד ביצירתו של גריפית', מחשובי המפתחים של אמנות הקולנוע ומגדולי הבמאים, בהיותו החוליה המקשרת בין הסרטים הקצרים לסרטי האפוס הגדולים שלו.

זמן קצר לאחר השלמת הסרט התגלעו חילוקי דעות בין גריפית' לביוגרף והוא עזב את החברה. ביוגרף עיכבה את יציאתו של הסרט לאקרנים עד לאחר עזיבתו, כדי לא לשלם לו את חלקו ברווחים.

## צוות השחקנים
*בלאנש סוויט – יהודית
*הנרי וולת'אל – הולופרנס
* מאי מארש – נעמי
* רוברט הארון – נתן
* ליליאן גיש –אם צעירה
* קייט ברוס – שפחתה של יהודית

## תקציר העלילה
הסרט מבוסס על ספר יהודית, אחד הספרים החיצוניים לתנ"ך. האשורים צרים על העיר בתוליה אשר מגינה על ירושלים. במהלך המצור הם לוקחים בשבי את נעמי (מאי מארש), אישה יהודייה תושבת בתוליה, וקושרים אותה לעמוד באוהל. פרנסי העיר המורעבת מוכנים להיכנע אבל ליהודית (בלאנש סוויט), אלמנה יהודייה תושבת העיר, יש רעיון כיצד להציל את עמה מרעב וכניעה,

יהודית מתקשטת והולכת בליווי שפחתה (קייט ברוס) אל המחנה האשורי. שם היא מצליחה להקסים את מפקד המחנה הולופרנס (הנרי וולת'אל), גנרל בצבאו של נבוכדנצר. היא מפתה אותו וגורמת לו לשתות לשוכרה ואז, לאחר שנרדם, עורפת את ראשו בעזרת סיף פרשים. היא חוזרת לבתוליה כגיבורה עם ראשו הערוף של הולופרנס.

כאשר חייליו של הולופרנס מגלים את גופת מפקדם הם נכנסים לפאניקה, נסים לכל עבר ונעמי משוחררת בידי אהובה, נתן (רוברט הארון). הסרט מסתיים בתיאור יהודית מתפללת תפילת הודיה לאלוהים, לבדה.

## ביקורות
הסרט קיבל ביקורות חיוביות. מגזין וראייטי כתב ב-27 במרץ 1914: "לא קל להתוודות שאינך ראוי למשימה נתונה, אך תיאור הולם של יהודית מבתוליה הוא, בלשון המעטה, תפקיד של אדם מבוגר".

המגזין The Moving Picture World כתב ב-7 במרץ 1914: "יצירה מרתקת של אמנות ברמה גבוהה, יהודית מביתוליה לא רק ידורג כהישג במדינה זו, אלא יילקח לתשומת ליבם של מפיקים זרים".

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי שחור-לבן אמריקאיים
קטגוריה:סרטים באנגלית
קטגוריה:נשים בקולנוע
קטגוריה:סרטים אמריקאיים משנת 1914
ערן שיינזינגר

**ערן שיינזינגר** (נולד ב-3 בדצמבר 1976) הוא כדורגלן עבר ישראלי ששיחק בעמדת השוער בליגת העל ובנבחרת ישראל.

## קריירה
שיינזינגר החל את הקריירה בקבוצת הפועל כפר סבא. הוא שיחק במחלקת הנוער של הקבוצה, ובגיל 18, בעונת 1994/5, עלה לקבוצה הבוגרת. באותן שנים, סבלה הקבוצה מחוסר יציבות בעמדת השוער, כאשר מדי עונה מוחלף השוער, דבר אשר פגע ביציבות ההגנה. בעונה הקודמת (1993/4), הקבוצה, תחת הדרכתו של המאמן אברהם מרצ’ינסקי, סבלה מהגנה רעועה, ספגה 64 שערים, וירדה לליגה הארצית (אז הליגה השנייה). בעקבות הירידה, פוטר מרצ’ינסקי, ואת מקומו תפס המאמן הצעיר וכוכב העבר אלי יאני. יאני החליט להמר על השוער הצעיר, וכבר בעונתו הראשונה בבוגרים החליט לתת לו את המפתחות להרכב הראשון. כבר בעונתו הראשונה, סייע שייזינגר לקבוצה לעלות בחזרה לליגה הלאומית (אז הליגה העליונה), תוך שהוא סופג 32 שערים בלבד.

בתום ארבע עונות בקבוצה (שלוש מתוכן בליגה הראשונה), החליט שיינזינגר לעבור למכבי נתניה, שבנתה קבוצה שאפתנית בליגה השנייה, מתוך מטרה לעלות בחזרה לליגה הראשונה. בעונתו הראשונה בנתניה סייע שינזינגר לקבוצה להעפיל לליגה הראשונה תוך שהוא סופג 20 שערים בלבד. יכולתו הטובה של שיינזינגר לא נעלמה מעיניו של מאמן הנבחרת דאז, שלמה שרף, והוא החליט לזמן את שייזינגר לשער הנבחרת. הישג נדיר יחסית לשחקן המשחק בליגת המשנה. בסך הכול רשם שיינזינגר שלושה משחקים בשער הנבחרת.

לאחר עונה נוספת בליגה הראשונה בנתניה, עבר שיינזינגר לצפרירים חולון, ועונה אחר כך חזר להפועל כפר סבא. שיבה זו סימנה את תחילת דעיכת הקריירה של שיינזינגר, כאשר אחרי שתי עונות במועדון, החל מסע נדודים בליגות הנמוכות. תחילה במקסים לוד, לאחר מכן עירוני טבריה, מ.כ. כרמיאל/צפת, ולבסוף, בגיל 36, פרש שיינזגר ממשחק פעיל במועדון ספורט בועיינה אחמד.

## קישורים חיצוניים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני נבחרת ישראל
קטגוריה:כדורגלני הפועל כפר סבא
קטגוריה:כדורגלני מכבי נתניה
קטגוריה:כדורגלני צפרירים חולון
קטגוריה:כדורגלני עירוני טבריה
קטגוריה:כפר סבא: כדורגלנים
קטגוריה:ישראלים שנולדו ב-1976
ג'ייסון בהר

**ג'ייסון בהר** (באנגלית: **Jason Behr**; נולד ב-30 בדצמבר 1973) הוא שחקן קולנוע וטלוויזיה אמריקאי. הוא התפרסם בשל תפקידו בתור מקס אוונס (אנ') בסדרת הטלוויזיה "רוזוול" (1999–2002), ואחריו שיחק בסרטו של לאסה הלסטרם "חדשות הספנות" (2001) ובסרט האימה "הטינה" (2004).

## ביוגרפיה
בהר נולד במיניאפוליס, מינסוטה ב-30 בדצמבר 1973, השני מבין ארבעה ילדים, בנם של פטריסיה אן שטיינר ושל דייוויד בהר. לאחר גירושי הוריו עבר עם אימו ואחיו לעיר ריצ'פילד (אנ'), במחוז הנפין, שם למד ג'ייסון בבית הספר היסודי הקתולי סנט ריצ'רדס.

בהר החל לשחק לראשונה בגיל חמש כשהשתתף בהצגת בית ספר בתור חמנייה. עד גיל שמונה הוא הצטלם לפרסומות בטלוויזיה ודגמן עבור חנויות כלבו מקומיות. בהר המשיך להופיע לאורך כל שנות לימודיו. בשנת 1992 סיים את לימודיו בתיכון ריצ'פילד. בגיל 19, לאחר פגישה מקרית עם מנהל בכיר בהוליווד, עבר בהר ללוס אנג'לס. 

## קריירה
בקריירת המשחק המוקדמת שלו הוא הופיע בלמעלה מ-75 פרסומות וב-1995 קיבל את תפקיד טיילר בייקר בסדרת הקומדיה של שואוטיים "*Sherman Oaks*". הסדרה שודרה במשך שתי עונות עד שבוטלה בתחילת 1997.

בהר הופיע בסדרת הופעות אורח בתוכניות טלוויזיה שונות "אבא חורג, אמא חורגת", "הפרופילר", "הרקיע השביעי", "באפי ציידת הערפדים", ו"ג'אג". הוא לוהק לסדרה "Push", אך שודרו כמה פרקים עד שהסדרה בוטלה. לאחר מכן קיבל תפקיד בסדרה "דוסון קריק" של רשת The WB.

בשנת 1997 הוא הופיע בתפקיד אורח בסדרה "באפי ציידת הערפדים". 

בשנת 1999 החל לשחק בתור אחת הדמויות הראשיות בסדרת המדע-בדיוני "רוזוול" (1999–2002) ברשת השידור האמריקנית The WB, כאשר העונה השלישית והאחרונה של הסדרה שודרה ברשת השידור האמריקנית UPN. בהר, אשר כיכב בשלוש עונותיה של הסדרה לצד קתרין הייגל וברנדן פהר, גילם בסדרה את מקס אוונס (אנ'), אחד משלושת החוצנים שחלליתם התרסקה ברוזוול שבניו מקסיקו ומתמקדת במערכת היחסים שבין החייזרים לאוכלוסייה המקומית.

בשנת 2001 שיחק את דניס בוגיט בסרט "חדשות הספנות" של לאסה האלסטרום, בכיכובם של קווין ספייסי, ג'ודי דנץ', ג'וליאן מור וקייט בלאנשט. בשנת 2004 שיחק בסרט האימה "הטינה", אשר מהווה חידוש לסרט יפני בעל אותו שם משנת 2002.

בשנת 2006 שיחק בפילוט של הסדרה "The Way", אך הסדרה לא שודרה לבסוף. 

בשנת 2007 הוא כיכב במותחן "המקעקע" כאמן קעקועים שמוקסם ממסורת הקעקועים הסמואית, אך רצונו ללמוד את המיומנות העתיקה מביא אותו לקונפליקט וסכנה עם רוח קטלנית. זהו סרטו הראשון של הבמאי פיטר בורגר. הצילומים החלו באוקלנד, ניו זילנד, בספטמבר 2006, והסתיימו בתחילת נובמבר 2006. הסרט הוקרן בהקרנת בכורה בניו זילנד ב-30 באוגוסט 2007.

בשנת 2008 בהר השתתף בסרט "Sencsless", על איש עסקים אמיד המוצא את עצמו כבן ערובה של קיצונים פוליטיים המענים אותו באכזריות. 

באוקטובר 2019 נחשף בכנס קומיקון בניו יורק כי בהר יככב בעונתה השנייה של הסדרה "רוזוול, ניו מקסיקו" בדמותו של טריפ.

בשנת 2021 גילם את דמותו של זור-אל (אנ') בסדרת גיבורי העל "סופרגירל" בעונתה השישית.

## חיים אישיים
בהר יצא בעבר עם השחקנית קתרין הייגל, אשר קיחה לצידו בסדרה "רוזוול". 

בזמן שצילם את הסרט "הטינה" ביפן, הוא פגש את השחקנית קיידי סטריקלנד (אנ'), לה נישא ב-10 בנובמבר 2006 בעיירה אוג'אי (אנ'), קליפורניה. בנם הראשון נולד באוקטובר 2013.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:אמריקאים שנולדו ב-1973
Class Fight

**Class Fight** (בעברית: **ריב כיתתי**) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12. השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.

הוידאו קליפ הרשמי של השיר הועלה לערוץ היוטיוב של מלאני מרטינז ב-17 באוקטובר 2019. נכון לאוקטובר 2020, מונה הצפיות של הקליפ עומד על מעל ל-31 מיליון צפיות.

## רקע
השיר נכתב על ידי מלאני מרטינז, יחד עם מייקל קינן, והופק על ידי קינן, שעבד עם מרטינז גם על יתר שירי האלבום (למעט Drama Club), וכן על השירים "Piggyback", ו-"Gingerbread Man".

בטרם פרסום שירי האלבום, עלה לערוץ היוטיוב של מרטינז קטע קצר מתוך השיר.

השיר נכנס לרשימת השירים המוזרמים ביותר בספוטיפיי בארצות הברית באותו היום, כאשר הגיע למקום ה-185. נכון לאוקטובר 2020, זכה השיר למעל ל-49 מיליון השמעות בספוטיפיי.

## היסטוריית יציאות לאור

## קישורים חיצוניים
* Class Fight - וידאו קליפ ביוטיוב

## הערות שוליים

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
קטגוריה:שירים על בית ספר
יחסי אסוואטיני–טאיוואן

**יחסי אסוואטיני–טייוואן** הם היחסים הדיפלומטיים בין ממלכת אסוואטיני לרפובליקה הסינית (טאיוואן). אסוואטיני מחזיקה שגרירות בטאיפיי, וטאיוואן מחזיקה שגרירות במבבנה.

## היסטוריה
ממוזער|200x200 פיקסלים|שגרירות הרפובליקה הסינית (טאיוואן) בממלכת אסוואטיני
אסוואטיני הכירה ברפובליקה הסינית (ROC) על פני הרפובליקה העממית של סין (PRC) ב-16 בספטמבר 1968, ומאז שמרה על יחסים דיפלומטיים רשמיים עם הרפובליקה הסינית.

אסוואטיני היא אחת מ-15 מדינות שמכירות ברפובליקה הסינית באופן רשמי. במאי 2018 עברה בורקינה פאסו להכיר ברפובליקה העממית של סין ובכך סיימה את הקשרים הדיפלומטיים עם טאיוואן, והפכה את אסוואטיני למדינה האפריקאית האחרונה שהכירה ברפובליקה הסינית במקום ברפובליקה העממית של סין כנציגה היחידה של "סין".

## ביקורים דו-צדדיים
ביוני 2018, מסוואטי השלישי, מלך אסוואטיני, ביקר בטאיוואן לאחר שהנשיאה הטאיוואנית צאי יינג-ון ביקרה באסוואטיני באפריל באותה שנה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ארץ זרה

**ארץ זרה** (באנגלית: **Foreign Land**) הוא סרט תיעודי ישראלי-אמריקאי אותו ביים שלומי אלדר. פרט לאלדר, בסרט משתתפים גסאן עבאס, שחקן טלוויזיה ותיאטרון ערבי-ישראלי, וד"ר עז א-דין אבו אל-עייש, רופא פלסטיני תושב רצועת עזה (בעת הצילומים) ששכל שלוש מבנותיו במהלך מבצע עופרת יצוקה.

## אודות הסרט
הסרט מתאר את התהליכים החברתיים העוברים על החברה הישראלית בעשור השני של המאה ה-21, מנקודת מבטם של שני אנשים: גסאן עבאס, שחקן תיאטרון ערבי, ושלומי אלדר, עיתונאי יהודי.

במהלך מבצע עופרת יצוקה, ד"ר עז א-דין אבו אל-עייש, רופא פלסטיני תושב רצועת עזה, שכל שלוש מבנותיו, שנהרגו מפגיעת פגז צה"לי בביתם. אבו אל-עייש התקשר אל חברו, שלומי אלדר, עיתונאי יהודי-ישראלי מזה כשני עשורים המסקר את הסכסוך הישראלי-פלסטיני ואת רצועת עזה, בזמן שזה ישב באולפן חדשות 10. אלדר העלה לשידור חי את אבו אל-עייש ושידר את זעקות השבר שלו על הרג בנותיו. ב-2011 הוציא אבו אל-עייש ספר המבוסס על סיפור חייו בשם "לא אשנא", אשר עובד להצגת יחיד שהועלתה בתיאטרון הבימה, בכיכובו של גסאן עבאס, כוכב סדרת הטלוויזיה משנות ה-80 "המסעדה הגדולה". עבאס הזמין את אלדר לצפות בהצגה (בה עבאס מגלה את דמותו של אבו אל-עייש), ובמפגש ביניהם הם מגלים כי הקהל שלהם הולך ומצטמצם, ככל שהחברה הישראלית משנה את פניה והופכת לקיצונית יותר ויותר. עבאס מקבל הרבה פחות תפקידים, דיווחיו של אלדר נדחקים לשולי מהדורות החדשות, וכל אחד מהם בדרכו מחפש מקום ותחושת שייכות אליו.

## משתתפים
* גסאן עבאס
* שלומי אלדר
* נדים עבאס (בנו של גסאן)
* ד"ר עז א-דין אבו אל-עייש
* ידין אלדר (בנו של שלומי)

## פרסים ומועמדויות
ב-2017 זכה הסרט בפרס הסרט התיעודי הטוב ביותר בפסטיבל חיפה. בנימוקי הפרס כתבו השופטים שהסרט מתאר אבלות על המציאות הישראלית באמצעות סיפורם האישי של הבמאי שלומי אלדר ושחקן התיאטרון הערבי, תושב אום אל-פחם, גסאן עבאס. הסרט נרכש לשידור בתאגיד השידור הציבורי ועורר את מחאתה של שרת התרבות מירי רגב שטענה כי אין מקום לשדר סרט המבקר את ישראל בערוץ טלוויזיה ציבורי.

ב-2018 זכה הסרט בפרס אופיר בקטגוריית הסרט התיעודי הטוב ביותר מעל 60 דקות. בטקס הענקת הפרס אמר אלדר: "את 'ארץ זרה' התחלתי לצלם לפני שש שנים, הרבה זמן במונחים של סרט, פסיק בחייה של מדינה. לפני שש שנים, אף אחד עוד לא חשב לעלות עם D-9 על בית המשפט, אומנים לא נרדפו ואוימו, הורים שכולים לא ננזפו, הערבים לא נהרו לקלפיות, סיפוח היה רעיון עיוועים של ימין קיצוני שולי, הדתה לא הייתה מילה בלקסיקון שלנו, ולא היה חוק לאום שהגדיר סופית ערבים, דרוזים וצ'רקסים כאזרחים סוג ב'."

## קישורים חיצוניים

* 
* 
;ביקורות
* 
* 
* 

## הערות שוליים

קטגוריה:סרטי 2017
קטגוריה:סרטים בעברית
קטגוריה:סרטים תיעודיים העוסקים בסכסוך הישראלי-פלסטיני
קטגוריה:סרטים תיעודיים ישראליים
קטגוריה:סרטים ישראליים משנת 2017
Wonder (אלבום)

***Wonder*** (בעברית: "**פֶּלֶא**" / "**לִתְהוֹת**") הוא אלבום האולפן הרביעי של הזמר הקנדי, שון מנדס. האלבום יצא לאור תחת הוצאת חברת התקליטים איילנד רקורדס ב-4 בדצמבר 2020.

## רקע
ב-30 בספטמבר 2020 כתב מנדס בחשבון הטוויטר שלו את הציוץ "WHAT IS #WONDER" באותו היום השיק מנדס את האתר השיווקי של האלבום. מאוחר יותר באותו היום הוציא מנדס טיזר בחשבון היוטיוב הרשמי שלו הכולל את רצועת ה-"Intro" (בעברית: "רצועת הפתיחה") מתוך האלבום. הטיזר כולל בתוכו פרטים הנוגעים לאלבום. בסרטון, מצלמה עוברת בסטודיו אמנות ונוחתת על פסנתר שנראה כאילו מנגנים בו ביד חסרת גוף, אם כי זה למעשה מנדס ששוכב מתחת לכלי. בעוד שרצועת הפתיחה מתחילה כבלדה פשוטה, ממש כשהקליפ מסתיים מצטרף למנגינה מלודיה של סינתיסייזר. בסוף הסרטון מופיעים שני תאריכים: 2 באוקטובר - צאת סינגל הבכורה, וה-4 בדצמבר - צאת האלבום.

במכתב ששיתף עם עוקביו ברשתות החברתיות, כתב מנדס על האלבום:

על מנת לקדם את האלבום, סרט תיעודי באורך מלא שנקרא "שון מנדס: פלאות" שבוים על ידי גרנט זינגר יצא לאור בנטפליקס ב-23 בנובמבר 2020, ותיעד את השנה האחרונה בחייו של מנדס, כולל הצלחתו, את סיבוב ההופעות Shawn Mendes: The Tour משנת 2019 ואת היצירה של האלבום הנוכחי. מנדס תפקד כמפיק בפועל של הסרט.

## סינגלים
"Wonder" - ב-2 באוקטובר יצא לאור הסינגל הראשון מתוך האלבום, לצד וידאו קליפ נלווה.
"Monster" - יצא לאור כסינגל השני מתוך האלבום ב-20 בנובמבר 2020 וכולל את הזמר הקנדי ג'סטין ביבר.
"Call My Friends" - יצא לאור כסינגל השלישי מהאלבום ביום צאתו של האלבום.

## ביקורות

האלבום קיבל ביקורות מעורבות ממבקרי המוזיקה. האתר Metacritic נתן לאלבום ציון משוקלל של כ-61 מתוך 100 על בסיס של 8 ביקורות. המגזין אנטרטיינמנט ויקלי נתן לאלבום ביקורת חיובית וכתב כי  וציין לטובה את השירים "Teach Me How to Love" ו-"Piece of You". מגזין רולינג סטון גם סקא את האלבום לחיוב וכתב כי .

האינדפנדנט נתן לאלבום ציון של שני כוכבים מתוך חמש וציין כי האלבום לוקה בחוסר מקוריות וכי הוא שואב השראה ברורה מהשיר "All I Have to Do Is Dream" של האחים אברלי. בנוסף, שהאלבום הוא אלבום רטרו מוחצן מידי. הגרדיאן נתן לאלבום ציון זהה ובביקורתו טען כי שירי האלבום הם נשכחים וחסרי מקוריות. פיצ'פורק כתבו על האלבום כי הוא "נאיבי" וכי . בנוסף, כתבו כי זהו האלבום ההרפתקני ביותר של מנדס, אך שהאמן עדיין לא הוציא חומרים שמייחדים אותו מזמרים אחרים.

## הצלחה מסחרית
האלבום הופיע לראשונה במקום הראשון במצעד הבילבורד 200, והיה לאלבומו הרביעי ברצף שהגיע להישג זה. האלבום הגיע ל-89,000 יחידות בארצות הברית בשבוע הראשון לצאתו.

## רשימת שירים
מנדס פרסם את רשימת השירים לאלבום בחשבונות המדיה החברתית שלו.

## מיקומי שיא

## נתוני מכירות

## היסטוריית הוצאות

## קישורים חיצוניים

## הערות שוליים

קטגוריה:אלבומי שון מנדס
קטגוריה:אלבומים באנגלית
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בקנדה
קטגוריה:אלבומי חברת איילנד רקורדס
פרכלורט

**פרכלורט** או **על-כלורט** היא תרכובת כימית המכילה את היון העל-כלורי שנוסחתו -ClO4 . רוב הפרכלורטים הם מלחים כדוגמת נתרן פרכלורט, אשלגן פרכלורט או אמוניום פרכלורט, כלומר תוצרי הסתירה של חומצה על-כלורית. פרכלורטים הם מחמצנים חזקים. כך למשל מגיב יון פרכלורט עם יוני טיטניום 3+

ClO_^- +8Ti^_ +8H_3O^+_ \rightarrow Cl^-_ +8Ti^_ +12H_2O_

בחימום יון הפרכלורט מתפרק ומשתחרר חמצן

ClO_4^- \rightarrow Cl^- +2O_2

פרכלורטים משמשים כמחמצנים בדלק טילים (פרופלנטים). זהום סביבתי בפרכלורט מהווה סכנה בריאותית,  הרדיוס היוני של פרכלורט קרוב לזה של יון היוד -I ולכן פרכלורט מקטין את ספיגת היוד בבלוטת התריס ומדכא את פעילותה. 

מרבצים טבעיים של מלחי פרכלורט נמצאו, מעורבים בנתרן חנקתי במדבר אטקמה בצ'ילה. פרכלורט מיוצר מכלור המופק בתהליך כלור-אלקלי. במקום להפריד את תוצרי התהליך: הכלור וההידרוקסיד מגיבים אותם לתת יון כלורט
3Cl_2 +6OH^- -> 5Cl^- +ClO_3^- +3H_2O 

יון הכלורט מחומצן בתגובה אלקטרוכימית נוספת לקבלת פרכלורט
ClO_3^- +3H_2O -> ClO_4^- +2H_3O^+ +2e^- 

רוב מלחי הפרכלורט מסיסים. יוצאי דופן הם יוני אשלגן, רובידיום וצזיום היוצרים משקע לבן בנוכחות פרכלורט
HClO_ + KCl_ \rightarrow KClO_ +HCl_

סידן פרכלורט Ca(ClO4)2 ומגנזיום פרכלורט Mg(ClO4)2 נמצאו באדמת מאדים בריכוז משקלי של 0.6%

אמוניום פרכלורט מנוצל כדלק לשיגור חלליות.

## קישורים חיצוניים

קטגוריה:ערכים שבהם תבנית בריטניקה אינה מתאימה
*
קטגוריה:יונים
קטגוריה:כימיה אי-אורגנית
קטגוריה:כלור: תרכובות
נאג'י עזרא זילכה

**נאג'י עזרא ציון זילכה** (בערבית: **عيزرا ناجي زلخا**; ינואר 1927 – 26 בינואר 1969, ח' בשבט ה'תשכ"ט) היה יהודי-עיראקי, שנעצר על ידי שלטונו של סדאם חוסיין באשמת ריגול למען ישראל, והוצא להורג בשנת 1969.

## ביוגרפיה
עזרא זילכה נולד במוסול שבעיראק, כבן למשפחה עשירה מבצרה. היו לו שני אחים ושלוש אחיות. כשגדל, השיג תעודת ביניים שהכשירה אותו לעבוד כשכיר בארכיון משרד התעשייה והמסחר בבגדאד. בשנת 1952 הוא התחתן, אך כעבור שנה אשתו נפטרה ממחלת הטיפואיד. משפחתו עלתה לישראל בחלקה. נאג'י נותר בעיראק יחד עם אחיו יחזקאל, כדי לסיים את מכירת עסקי המשפחה, ולאחר מכן להצטרף למשפחתם בישראל.

בשנת 1968, שבועות אחדים לפני עלייתו ארצה, הואשם בפעילות ציונית ובריגול למען ישראל. הוא נכלא ונשפט במשפט ראווה יחד עם קבוצה מעורבת של יהודים וערבים שמנתה כעשרים איש והואשמה בהיותה רשת ריגול וחבלה ציונית. הוא נמצא אשם ונגזר עליו עונש מוות.

ב-26 בינואר 1969, הוצא להורג בתלייה בכיכר השחרור בבגדד, יחד עם שמונה יהודים וחמישה ערבים.

אחיו יחזקאל, איתר את גופתו במטמנה והביאו לקבורה בבית העלמין היהודי בבצרה.

## הנצחה
נאג'י עזרא הוכר כהרוג מלכות על ידי מדינת ישראל. שכונת "יד התשעה" בהרצליה, נקראת על שם תשעת הרוגי המלכות שהוצאו להורג. בכפר סבא, הוקם לזכרם "גן התשעה" בשכונת יוספטל.

## ראו גם
* התליות בבגדאד (1969)

## קישורים חיצוניים
*נאג'י עזרא זילכה, באתר הנצחת הרוגי המלכות

## הערות שוליים

קטגוריה:יהודים עיראקים
קטגוריה:אישים שהוצאו להורג בעיראק
קטגוריה:הרוגי מלכות
קטגוריה:ילידי 1927
קטגוריה:נפטרים ב-1969
Wonder (שיר)

"**Wonder**" (בעברית: "**תְּהִיָּה**") הוא שיר של הזמר הקנדי שון מנדס וסינגל הבכורה מתוך אלבומו הרביעי בעל השם הזהה. הסינגל יצא לאור ב-2 באוקטובר 2020 תחת איילנד רקורדס.

## רקע וקידום
ב-30 בספטמבר 2020 כתב מנדס בחשבון הטוויטר שלו את הציוץ "WHAT IS #WONDER" באותו היום השיק מנדס את האתר השיווקי של האלבום. מאוחר יותר באותו היום הוציא מנדס טיזר בחשבון ביוטיוב הרשמי שלו הכולל את רצועת ה"Intro" (בעברית: "רצועת הפתיחה") מתוך האלבום. בסוף הסרטון מופיעים שני תאריכים: 2 באוקטובר - צאת סינגל הבכורה, וה-4 בדצמבר - צאת האלבום. נכון ל-5 באוקטובר, צבר השיר מעל ל-10 מיליון הזרמות בספוטיפיי.

### הופעות חיות
* ב-27 באוקטובר 2020 ביצע מנדס את השיר לראשונה במסגרת מחרוזת שירים בתוכנית הלילה בכיכובו של ג'ימי פאלון.
*ב-29 באוקטובר 2020 מנדס ביצע גרסה אקוסטית לשיר ב-"Global Citizen: EveryVoteCounts/2020".
*ב-10 בנובמבר 2020 ביצע מנדס את השיר בטרקלין החי של BBC Radio 1.
*ב-13 בנובמבר 2020 ביצע מנדס את השיר כחלק ממופע ההתרמה "Children In Need" של ה-BBC.
*ב-6 בדצמבר 2020 ביצע מנדס את השיר ב-"Live From Wonder: The Experience".

## כתיבה ולחן
מנדס כתב והפיק את השיר יחד עם סקוט האריס, תומאס הול ונייט מרסרו. השיר מתואר כבלדת פאוור פופ. מבחינה לירית, השיר מספר על מנדס שוקל "תרחישים מדומיינים", כמו גם "נכנס לנעלי חברו". הזמר מגיב גם על גבריות רעילה ואומר "אני תוהה, כשאני בוכה לידיים, האם אני למדתי להרגיש שזה גורם לי להיות פחות גבר".

## וידאו קליפ
הווידאו קליפ לשיר יצא בצמוד לצאת הסינגל בערוץ ה-Vevo הרשמי של מנדס, ב-2 באוקטובר 2020. את הקליפ ביים מאטי פיקוק.

הווידאו קליפ מתחיל בסצנה המציגה את מנדס יושב על רכבת לבדו, מביט מהחלון. לאחר מכן הוא עומד ועושה את דרכו לגג הרכבת. הנסיעה ברכבת הושוותה לסצנות ה"הוגוורטס אקספרס" במהלך סדרת סרטי הארי פוטר. הסצנה הבאה מתרחשת כשמנדס ביער, שם הוא מתחיל לרוץ לכיוון קצה היער, שם יש צוק. כשהוא שר, מתחיל לרדת גשם. הסרטון מסתיים כשמנדס כורע על הברכיים על הצוק בזמן הגשם.

סרטון לירי יצא לאור גם בערוץ ה-Vevo של מנדס ב-5 באוקטובר 2020.

נכון ליוני 2022 מונה הצפיות של הקליפ באתר יוטיוב עומד על 101 מיליון צפיות.

## הצלחה מסחרית
השיר הופיע לראשונה במקום ה-18 בבילבורד הוט 100 ב-12 באוקטובר 2020. השיר הופיע לראשונה במקום ה-4 בקנדה הוט 100. השיר גם נכנס למצעדים במספר מדינות אירופאיות.

## מיקומי שיא

### מצעדים שנתיים

## תארים

## היסטוריית הוצאות

## קישורים חיצוניים

## הערות שוליים

קטגוריה:שירי שון מנדס
קטגוריה:שירים באנגלית
קטגוריה:שירים שנכתבו על ידי סקוט האריס
קטגוריה:שירים שנכתבו על ידי קיד הרפון
קטגוריה:שירים שנכתבו על ידי שון מנדס
קטגוריה:בלדות משנות ה-2020
קטגוריה:בלדות פופ
קטגוריה:שירי כסף בממלכה המאוחדת
קטגוריה:שירי פלטינה באוסטרליה
קטגוריה:שירי פלטינה בקנדה
קטגוריה:סינגלים בהוצאת איילנד רקורדס
נשיא ממשלת קטלוניה

**נשיא ממשלת קטלוניה** (בקטלאנית: **President de la Generalitat de Catalunya**) הוא אחד המשרות המוגדרות בחוקת האוטונומיה של קטלוניה, נקבע במסגרת ז'נרליטט דה קטלוניה ולצד הפרלמנט, הממשלה, נציב קבילות הציבור הוא מהווה חלק מהרשויות החשובות באוטונומיה. הנשיא משמש גם כראש ממשלת קטלוניה, עומד בראש הרשות המבצעת של הז'נרליטט דה קטלוניה, היא ממשלת קטלוניה.

הנשיא הנוכחי הוא סלבדור אילה .

## הנשיאות הנוכחית
הנשיא נבחר על ידי הפרלמנט של קטלוניה וממונה על ידי מלך ספרד. למשרה תפקידים טקסיים וממשלתיים כאחד.

### סמכויות טקסיות
הנשיא מחזיק בנציגות הגבוהה ביותר של הז'נרליטט באזור. הוא גם אחראי על היחסים הפנימיים עם שאר גופי המדינה ועם הקהילות האוטונומיות של ספרד שקטלוניה חולקת איתן אינטרסים. הנשיא אחראי גם על קריאה לבחירות (שיש לעשות זאת לפחות כל ארבע שנים) ולמינוי השרים האזוריים (הנקראים רשמית קונסלרים או קונסיירוס) ומשרות גבוהות אחרות כמפורט בחוק. כנציג רגיל של המדינה באזור, הוא מפרסם חוקים בשם המלך.

### סמכויות ממשל
הנשיא חבר בממשלת קטלוניה ומוביל אותה ומתאם את פעילויותיה. הוא בוחר ויכול לפטר את הקונסולרים (שרי הממשלה), לקרוא לישיבת המועצה ולכהן כיו"ר שלה. יתר על כן, הוא חותם על צווים שניתנו על ידי המועצה המבצעת ומורה על פרסומם. הוא יכול גם לקרוא לישיבה יוצאת דופן של הפרלמנט הקטלוני, בהתחשב במקרה, ניתן להורות על פירוקה או לקיים דיון כללי.

יתר על כן, על הנשיא לתאם את סדר היום החקיקתי של ממשלתו, את פיתוח סדר היום הכללי ולתת את כל המידע שהפרלמנט עשוי להחליט לבקש.

## קישורים חיצוניים

* 

## הערות שוליים

קטגוריה:קטלוניה
קטגוריה:ספרד: אישים לפי קהילה אוטונומית
קטגוריה:ז'נרליטט דה קטלוניה
Dangerous (שיר של קסקדה)

**Dangerous** (בעברית: **מסוכנת** או **מסוכן**) הוא סינגל שהוקלט על ידי הלהקת הדאנס הגרמנייה קסקדה, מתוך אלבום האולפן השלישי שלה, *[[Evacuate the Dancefloor]]*. השיר יצא לאור ב-12 באוקטובר 2009, על ידי חברת התקליטים אול אראונד דה וורלד פרודקשנס, כסינגל השלישי והאחרון מתוך האלבום.

השיר הגיע למקום התשיעי במצעד הדאנס הבריטי ולמקום העשירי במצעד השירים שבפינלנד.

## רקע וכתיבה
השיר נכתב על ידי י. פייפר, ט. קורנליסן ומ. רויטר והופק על ידי מנואל רויטר ויאן פייפר. השיר הופץ כסינגל בבריטניה ב-12 באוקטובר 2009. השיר "Dangerous" בוצע ב'הגרלה הלאומית של הגרלת האירומיליון', ששודרה ב-BBC One ב-18 בספטמבר 2009. השיר נכתב במפתח של E-Flat minor ובעל טמפו של 145 BPM.

כמה שנים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6 מיליון השמעות.

## ביקורת
באתר המוזיקה digitalspy ביקרו את השיר, תוך שהעניקו לו ציון של שניים וחצי כוכבי זהב מתוך חמישה בסך הכול.

## וידאו קליפ
הווידאו קליפ הרשמי של השיר פורסם ב-18 באוגוסט 2009, תוך שהועלה לערוץ היוטיוב הרשמי של קסקדה. בתחילת הקליפ, נטלי הורלר מתיישבת על מיטתה, כשלצדה החבר שלה. החבר שלה מתכונן לעזוב. לאחר מכן, ניתן לראות את הורלר אוחזת במשהו שנראה כמו כרטיס טיסה. החבר שלה לוקח את זה ועוזב. בסמוך לכך, היא ניגשת למחשב הנייד שלה, שם היא יכולה לראות את כל מה שהחבר שלה עושה. כלומר, יש לה אפשרות מעקב אחרי כל צעד שלו.

לאחר שהחבר שלה עוזב את הבית, הוא מגיע לטרקלין הנייד. הוא יוצא מהרכב ונכנס, שם הוא פוגש בחורה אחרת, עמה הוא מקיים יחסים רומנטיים. לאחר מכן הורלר נוסעת לטרקלין במכוניתה והקליפ חוזר לחבר של הורלר. הוא לוקח את הבחורה השנייה להביא שתייה ואז כששניהם יורדים למטה, הקליפ עובר להורלר שנמצאת בטרקלין, תוך שניתן לראותה כשהיא יושבת ומאחוריה נמצאים רקדנים. אחרי זה החבר של הורלר מופיע שוב עם הבחורה. שניהם נמצאים בחדר נטוש ועומדים להתנשק. לאחר מכן, מראים את החבר שלה יושב על המיטה כשהבחורה ישנה. הורלר נראית מבולבלת כשהיא מביטה בתמונת המצב. החבר שלה מסיר תמונה בחדר, מאחוריה יש כספת. הוא פותח את הכספת ומוציא שרשרת. בהמשך, הורלר יורדת למטה וכשהחבר שלה יוצא מהמסדרון, היא פוגשת אותו ומניחה את ידה על פיו.

הורלר לוקחת את החבר שלה לחדר אחר, שם היא דוחפת אותו על המיטה, מורידה את הז'קט ומנשקת אותו. לאחר מכן היא הולכת לחדר אחר ומשאירה את החבר שלה בחדר הזה. החבר שלה קם ודופק על הדלת ומגלה שאין מענה. הוא פותח את הדלת ומוצא את הווילונות מתנופפים ברוח. הוא חש נסער ובמהרה חוזר לחדר בו הושלך על המיטה על ידי הורלר, ומוצא את הז'קט שלו, אבל לא את השרשרת. הקליפ מסתיים כאשר ניתן לראות את הורלר, כשהיא יוצאת מהטרקלין, תוך שהיא עונדת את השרשרת. היא נכנסת למכונית שלה ונותנת קריצה כשהיא נוסעת משם וכך מסתיים הקליפ.

נכון לאוקטובר 2020, מונה הצפיות של הקליפ עומד על למעלה מ-11 מיליון צפיות. קליפים נוספים של השיר שפורסמו ביוטיוב, צברו עשרות מיליוני צפיות גם כן.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קסקדה
קטגוריה:שירים באנגלית
קטגוריה:שירי לפידים
קטגוריה:שירים על בגידה: מעילה באמון
Starman (שיר)

"**Starman**" (בעברית: "**איש כוכב**") הוא שיר שנכתב והוקלט על ידי המוזיקאי הבריטי דייוויד בואי עבור אלבום הקונספט שלו "עלייתם ונפילתם של זיגי סטארדסט ועכבישי המאדים" (אנגלית: "The Rise and Fall of Ziggy Stardust and the Spiders from Mars") משנת 1972.

השיר מתאר את האלטר אגו של בואי, זיגי סטארדסט, מעביר מסר של תקווה לנוער בכדור הארץ דרך הרדיו. הסיפור מסופר מנקודת מבטו של אחד הנערים ששומע את זיגי. יש הטוענים כי השיר חזה את עלילת הסרט מפגשים מהסוג השלישי.

האקורדים של תחילת הפזמון מבוססים במעורפל על פזמון השיר המפורסם אי שם מעבר לקשת ששרה ג׳ודי גרלנד בסרט הקוסם מארץ עוץ, המרמזים על מקורותיו החוצניים של זיגי.

## סגל
* דייוויד בואי - שירה, גיטרה אקוסטית
* מיק רונסון - גיטרה חשמלית, מלוטרון, קולות רקע
* טרבור בולדר - גיטרה בס
* מייק וודמנסי - תופים

## שחרור
השיר שוחרר כסינגל מוביל ב-28 באפריל 1972.
מנקודת מבט מסחרית, השיר היה לאבן דרך בקריירה של בואי, והלהיט הראשון שלו לאחר ההצלחה של Space Oddity, שלוש שנים קודם לכן.

## קישורים חיצוניים

* הקליפ הרשמי באתר היוטיוב של דייוויד בואי

קטגוריה:שירי דייוויד בואי
קטגוריה:שירים באנגלית
קטגוריה:שירים שנכתבו על ידי דייוויד בואי
קטגוריה:שירים על החלל החיצון
קטגוריה:שירים על חיים מחוץ לכדור הארץ
קטגוריה:בלדות משנות ה-1970
קטגוריה:בלדות רוק
טיילר ברנהרדט

**טיילר דייוויס ברנהרדט** (באנגלית: **Tyler Davis Barnhardt**; נולד ב-13 בינואר 1993) הוא שחקן קולנוע וטלוויזיה אמריקאי. הוא ידוע בתפקידו כצ'רלי סנט ג'ורג' בסדרת הדרמה "13 סיבות" של נטפליקס.

## ביוגרפיה
ברנהרדט נולד בראלי שבקרוליינה הצפונית וגדל במתיוס, פרבר של העיר שרלוט. הוא סיים את לימודיו בבית הספר התיכון דייוויד וו. באטלר בשנת 2011. ברנהרדט קיבל תואר ראשון באמנויות התיאטרון מבית הספר למוזיקה, תיאטרון וריקוד באוניברסיטת קרוליינה הצפונית בגרינסבורו בשנת 2015.

## קריירה
בשנת 2016 הופיע ברנהרדט בפרק בסדרה "המרגלים של וושינגטון". בשנת 2017 לוהק ברנהרדט כמת'יו רו בעונה השנייה של סדרת הטלוויזיה "הבריחה מג'ורג'יה" והיה לו תפקיד קטן בסדרת הטלוויזיה "צוות עקרב".

בשנת 2019 הוא לוהק לתפקיד צ'רלי סנט ג'ורג' בסדרת הטלוויזיה "13 סיבות" המשודרת בשירות ההזרמה, נטפליקס, והופיע לראשונה בעונה השלישית.  בנובמבר 2019 הופיע ברנהרדט על שער המגזין "Visual Tales". 

בשנת 2020 חזר לשחק בעונה הרביעית של הסדרה "13 סיבות" בתפקיד יותר גדול, ושיחק דמות ראשית בסדרת הדרמה, "סיפורים מהלולאה". באותה שנה התארח בסדרת הטלוויזיה "בית המשפט!" ברשת CBS בכיכובה של סימון מיסיק.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת קרוליינה הצפונית בגרינסבורו
קטגוריה:אמריקאים שנולדו ב-1993
פרנקי וג'וני (סרט, 1991)

**פרנקי וג'וני** (באנגלית: **Frankie and Johnny**) הוא סרט קולנוע מסוגת קומדיה רומנטית משנת 1991 בבימויו של גארי מרשל, עם אל פצ'ינו ומישל פייפר בתפקידים הראשיים.

התסריט נכתב על ידי טרנס מקנאלי והוא מבוסס בחלקו על מחזהו "פרנקי וג'וני באור הירח" שהוצג באוף ברודוויי ב-1987. במחזה היו רק שני שחקנים שנמצאים בדירה אחת. בסרט נוספו שחקנים בתפקידי משנה.

העלילה היא על איש ואישה בודדים שעובדים יחד במסעדה בניו יורק ומנסים לבנות יחסי קרבה למרות החששות וההבדלים ביניהם.

אל פצ'ינו ומישל פייפר מופיעים ביחד לאחר שמונה שנים מאז פני צלקת.

## תקציר העלילה
ג'וני (אל פצ'ינו) משתחרר מבית הסוהר בו נכלא בגלל זיוף המחאות. בתקופת הכלא רכש מיומנות כטבח וכעת הוא רוצה לחפש למצוא עבודה בשטח הזה. הוא נכנס למסעדת "קפה אפולו" בניו יורק ובעל המקום, ניק (הקטור אליזונדו) מקבל אותו לניסיון למרות עברו.

במסעדה מכיר ג'וני את המלצרית פרנקי (מישל פייפר) ומתחיל לחזר אחריה אף על פי שהיא דוחה אותו. הוא מסתפק בהתחלה בסטוץ עם המלצרית קורה (קייט נליגן) שלא מסתירה זאת משאר העובדים במסעדה. פרנקי גרה בדירה קטנה ונעזרת בשכן טים (נייתן ליין), הומוסקסואל שמסייע לה ביחד עם בן זוגו בובי בעבודות בדירה ובעצות אישיות.

לבסוף מסכימה פרנקי להתלוות לג'וני למסיבת פרידה לאחד העובדים. טים מייעץ לה מה ללבוש ולאחר המסיבה הוא מלווה אותה לדירה והם מקיימים יחסים.

ג'וני רוצה להתחתן אבל פרנקי דוחה אותו ולבסוף מגלה לו כי בן זוגה האחרון הכה אותה קשות בעת שהייתה בהריון והיא אבדה את הוולד ומאז היא בפחד ומתרחקת מזוגיות. ג'וני מספר לה כי הוא גרוש עם שני ילדים וכי גרושתו התחתנה שוב עם גבר מבוסס וכי התבונן בהם ממכוניתו ולא היה לו כוח נפשי ליצור קשר אתם.

ג'וני מתקשר לתוכנית לילה ברדיו ומספר על קשייו עם בת זוגו ומבקש להשמיע את המנגינה האהובה עליה - "אור הירח" של קלוד דביסי. בקשתו נענית והם מתפייסים לקול המנגינה מהרדיו.

## צוות השחקנים

## פרסים
* הסרט זכה בפרס התקשורת של הליגה ההומו-לסבית נגד השמצה.
* מישל פייפר הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.
* קייט נליגן זכתה בפרס באפט"א לשחקנית הטובה ביותר בתפקיד משנה National Board of Review Award לשחקנית משנה.

## קישורים חיצוניים

* קדימון לפרנקי וג'וני, באתר יוטיוב
* ג'וני מתקבל לעבודה, באתר יוטיוב
* סצנה מפרנקי וג'וני, באתר יוטיוב
* סצנת הסיום - אור הירח, באתר יוטיוב

קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:ניו יורק בקולנוע
קטגוריה:סרטי 1991
קטגוריה:סרטי אל פצ'ינו
קטגוריה:סרטי להט"ב אמריקאיים
קטגוריה:סרטי מישל פייפר
קטגוריה:סרטי פרמאונט
קטגוריה:סרטים אמריקאיים
קטגוריה:סרטים באנגלית
קטגוריה:סרטים מבוססי מחזות
קטגוריה:סרטים רומנטיים
קטגוריה:סרטי גארי מרשל